सिटाडेल (टीवी सीरीज)
सिटाडेल () एगो अमेरिकी साइंस फिक्शन एक्शन थ्रिलर टेलीविजन सीरीज बाटे जे जोश एपलबाम, ब्रायन ओह, आ डेविड वेल द्वारा अमेजन प्राइम वीडियो खातिर बनावल गइल बा, रूसो भाई लोग कार्यकारी निर्माता के रूप में बा।  एह में रिचर्ड मैडेन आ प्रियंका चोपड़ा जोनास क्रम से सिटाडेल के एजेंट मेसन केन आ नादिया सिन्ह के भूमिका में बा लोग आ मुख्य कलाकारन में स्टेनली टुची आ लेस्ली मैनविल बा लोग।

मार्च 2023 में एह सीरीज के दुसरा सीजन खातिर रिन्यू कइल गइल। छह एपिसोड वाला ई पहिला सीजन 28 अप्रैल 2023 के प्रीमियर भइल पहिला दू गो एपिसोडन के साथे।

एह सीरीज में इटैलियन आल्प्स, भारत, स्पेन आ मैक्सिको में सेट कइल गइल स्पिनऑफ सभ के सामिल कइल जाई, जे अलग-अलग भाषा सभ में होखिहें। वरुण धवन आ सामन्था रूथ प्रभु के मुख्य भूमिका वाली भारतीय सीरीज के निर्देशन राज एंड डीके करिहें। इटली के एह सीरीज के सह-निर्माता अमेजन स्टूडियो आ आईटीवी स्टूडियो के हिस्सा कैटलेया होखिहें।

संदर्भ

बाहरी कड़ी 
 
 

अमेरिकी टीवी सिरीज
अमेजन प्राइम वीडियो ओरिजनल प्रोग्रामिंग